Marc Gasol

Markas Gasolis (g. 1985 m. sausio 29 d.) – buvęs Ispanijos krepšininkas, ilgą laiką rungtyniavęs NBA ir Ispanijos rinktinėje.

M. Gasolis yra jaunesnysis Pau Gasolio, vieno geriausių Ispanijos krepšininkų, brolis. Pagal tautybę katalonas.

 Karjera 

M. Gasolis karjerą pradėjo 2000 m. Barselonos dublerių komandoje, kurioje praleido vieną sezoną, po jo krepšininkas išvyko į JAV, kur tapo Lausanne vidurinės mokyklos komandos nariu. JAV M. Gasolis praleido 2 metus ir grįžo į Barselonos dublerių ekipą, tačiau sezono viduryje buvo pakviestas į pagrindinę komandos sudėtį.

Barselonoje M. Gasolis žaidė iki 2005–2006 m. sezono pabaigos, aikštėje ispanas pasirodydavo tik trumpam, tad nusprendė pereiti į kitą Katalonijos klubą – „Akasvayu“. 2008 m. liepos 9 d. M. Gasolis pasirašė sutartį su Memphis „Grizzlies“ komanda.https://www.nba.com/grizzlies/news/grizzlies_sign_marc_gasol-080709.html 2019 m. vasario 8 d. buvo išmainytas į Toronto „Raptors“ klubą už Joną Valančiūną, C.J. Miles, Delon Wright.https://www.cbc.ca/sports/basketball/nba/raptors-acquire-marc-gasol-from-grizzlies-1.5010038

2020 m. lapkričio pabaigoje pasirašė dvejų metų sutartį su Los Andželo „Lakers“ klubu.https://www.skysports.com/nba/news/12375/12139900/marc-gasol-signs-with-los-angeles-lakers-in-nba-free-agency

2021 m. lapkričio pabaigoje sugrįžo į Ispaniją ir pasirašė vienerių metų sutartį su Cheronos „Girona Basquet“ klubą, kurį jis įkūrė 2014 m.https://www.espn.co.uk/nba/story/_/id/32714742/marc-gasol-play-spanish-club-girona-which-founded-2014

2006 m. su Ispanijos nacionaline rinktine tapo Pasaulio čempionu.

2021 m. rugpjūčio 3 d., kartu su Pau Gasol, paskelbė baigiantis karjerą nacionalinėje rinktinėje. 

 Pasiekimai 

 2001 m. Europos jaunių čempionato bronzos medalio laimėtojas
 2004 m. Ispanijos čempionas
 2006 m. Pasaulio čempionas
 2007 m. FIBA Europos taurės laimėtojas
 2009 ir 2011 m. Europos čempionas
 2013 m. geriausiai besiginantis NBA žaidėjas
 2019 m. NBA čempionas su Toronto Raptors
 Išnašos 

 Nuorodos 

 Basketnews.lt puslapis apie žaidėją

Gasol, Marc
Kategorija:Ispanijos olimpiečiai